Купсола (Марийсола ял шотан илем)

Купсола () — Российыште Марий Элын Шернур кундемыштыже верланыше Марийсола ял шотан илемыш пурышо ял. Калыкчот: 141 еҥ (2005 ий)Деревня Купсола., 170 еҥ (2010 ий)Численность населения городских населенных пунктов, сельских населенных пунктов. Сернурский муниципальный район..

 Верланыме вер 
Марийсола ял деч 1 километр кечывалвел-эрвелмогырно верланен.

 Ял лӱм 
Ялын лӱмжӧ ушымо кок марий мут гыч  лектын: «куп» + «сола» = «купсола».

 Эртымгорно 
Негызым XVIII курымышто Марисола гыч лекше-влак пыштеныт. Ялын лӱмжӧ кок мут гыч шога: куп да сола. Ялын куп воктене верланымыжлан кӧра тыге лӱмденыт. Кызыт куп-влак кошкеныт. 1917-ше ийлан ялыште 30 сурт шоген. Ял озавуй Озбеков Павел Иванович лийын. 

1932-шо ийын ага тылзыште «Оно-Морко-Купсола» колхозым почмо. Вуйлатышылан Шабдаровым шогалтыме. 

Кугу Ачамланде сар тӱҥалмеке, фронтыш 41 еҥ каен, 20 патыр пӧртылын огытыл. 2005-ше ий 1-ше шорыкйоллан ялыште 141 еҥ ила.

 Лӱмлӧ еҥ-влак 
 Зоя Дудина — Зоя Дудина, марий серызе, почеламутчо, журналист, кусарыше, Россий Серызе влак ушемын йыжъеҥже (2002), Россий Журналист-влак ушемын йыжъеҥже(2009), Марий Эл Республикысе тӱвыран сулло пашаеҥже (2000), М.А. Кастрен Обществе премийын лауреатше (2000), «Марий Элын идалыкысе книгаже» конкурсын лауреатше (2006), Марий Эл Республикысе С.Г. Чавайн лӱмеш Кугыжаныш премийын лауреатше (2013), Н.Лесков лӱмеш премийын лауреатше (2015).
 Йыван Кырла — марий почеламутчо, киноактёр. 
 Юрий Соловьёв (Юрий Косатан) — марий серызе, журналист, кусарыше, Россий Серызе-влак ушемын йыжъеҥже (2006), Марий Эл Республикысе тӱвыран сулло пашаеҥже (2009), Шабдар Осып лӱмеш премийын лауреатше (1998), Марий Эл Республикысе С.Г. Чавайн лӱмеш Кугыжаныш премийын лауреатше (2009).

Пурлыклан: чодра, кумда пасу, Она эҥер, кӱсото шотлалтыт.

 Кылвер-влак 
 Купсола | Родная Вятка.

 Литератур 
 История сел и деревень Республики Марий Эл. Сернурский район: Сборник документальных очерков. — Йошкар-Ола: Комитет Республики Марий Эл по делам архивов, Государственный архив Республики Марий Эл, администрация муниципального образования «Сернурский район», 320 с., ил. 2006 г. С. 146.

 Важ-влак 

Категорий:Шернур кундемысе илымверла